**Michael Cunningham** (s. 6. marraskuuta 1952) on yhdysvaltalainen kirjailija. Hän aloitti kirjallisen uransa aikakauslehdissä julkaistuilla novelleilla. Esikoisromaani *Golden States* ilmestyi vuonna 1984. 

Cunningham aloitti novellistina. Yksi novelleista on valittu vuoden 1989 parhaiden yhdysvaltalaisten novellien kokoelmaan. Hän on koonnut runoantologioita ja kirjoittanut elokuvakäsikirjoituksia. Hän opettaa kirjoittamista Yalen yliopistossa.

Maailmanmaineeseen Cunningham kohosi neljännellä romaanillaan *Tunnit* (1998). Romaani liikkuu kolmella aikatasolla, joita yhdistää salaisesti Virginia Woolfin romaani *Mrs Dalloway*; itse asiassa Woolf suunnitteli romaanilleen alun perin nimeä *Tunnit*. Ensimmäinen taso sijoittuu vuoden 1923 Lontooseen, jossa Virginia Woolf aloittelee romaaninsa kirjoittamista. Toisella tasolla vuoden 1949 Los Angelesissa kotirouva pakenee arjen paineita hotelliin lukemaan Woolfin romaania. Kolmannella aikatasolla juhlia mielellään järjestävä Clarissa Vaughan asuu 1900-luvun lopun New Yorkissa. Hän on saanut lempinimensä "Mrs Dalloway" Woolfin samaisen romaanin mukaan. Cunningham sai teoksestaan Pulitzer- ja PEN/Faulkner-palkinnon. Stephen Daldry on vuonna 2002 ohjannut romaanin pohjalta elokuvan *Tunnit*, jonka pääosissa ovat Nicole Kidman, Julianne Moore ja Meryl Streep. 

Romaanin *Säkenöivät päivät* (2005) kolme tarinaa sijoittuvat 1850-luvulle, nykyaikaan ja tulevaisuuteen. Jokaisessa päähenkilöinä ovat mies, nainen ja nuori poika. 

*By Nightfall* ilmestyi 2010 ja Laura Jänisniemen suomennos *Illan tullen* 2011. Teos liikkuu taidemaailmassa ja etenkin taidebisneksessä, jota Cunningham arvostelee ankarasti. Vieraillessaan Suomessa kirjan markkinointikiertueella marraskuussa 2011 hän kertoi halunneensa itsekin taiteilijaksi.

Cunnigham on tehnyt käsikirjoitukset elokuvaan *Evening* ja oman romaaninsa pohjalta elokuvaan *Koti maailman laidalla*.

Romaanit
--------

* *Golden States* (1984).
* *Koti maailman laidalla*. (A Home at the End of the World, 1990.) Suomentanut Marja Alopaeus. Helsinki: Gummerus, 2001. ISBN 978-951-20-5851-8.
* *Samaa sukua*. (Flesh and Blood, 1995.) Suomentanut Marja Alopaeus. Helsinki: Gummerus, 2003. ISBN 978-951-20-6253-9.
* *Tunnit*. (The Hours, 1998.) Suomentanut Marja Alopaeus. Helsinki: Gummerus, 2000. ISBN 978-951-20-5566-1.
* *Säkenöivät päivät*. (Specimen Days, 2005.) Suomentanut Kristiina Drews. Helsinki: Gummerus, 2006. ISBN 978-951-20-6986-6.
* *Illan tullen*. (By Nightfall, 2010.) Suomentanut Laura Jänisniemi. Helsinki: Gummerus, 2011. ISBN 978-951-20-8402-9.
* *Lumikuningatar*. (The Snow Queen, 2014.) Suomentanut Raimo Salminen. Helsinki: Gummerus, 2014. ISBN 978-951-20-9635-0.
* *Villijoutsenet ja muita kertomuksia*. (A Wild Swan and Other Tales, 2015.) Suomentanut Kristiina Drews. Helsinki: Gummerus, 2016. ISBN 9789512403332.

Lähteet
-------

1. 1 2 3  Ahola, Suvi: Kirjailija kimpaantui taidebisnekseen. *Helsingin Sanomat* 15.11.2011, s. C 1.

Aiheesta muualla
----------------

* Michael Cunninghamin kotisivut (Arkistoitu – Internet Archive).
* Michael Cunningham Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Kreikka
* Korea
* Alankomaat
* Puola
* Portugali

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |